Απόφαση του Γενικού Δικαστηρίου (έβδομο τμήμα) της 13ης Μαΐου 2020 – Τάλαντον κατά Επιτροπής

(Υπόθεση T-195/18)

«Ρήτρα διαιτησίας – Έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης (2007-2013) – Σύμβαση Perform – Επιλέξιμες δαπάνες – Μερική επιστροφή των καταβληθέντων ποσών – Καταχρηστική άσκηση συμβατικών δικαιωμάτων – Αρχή της καλής πίστης – Δικαιολογημένη εμπιστοσύνη – Βάρος αποδείξεως – Ανταγωγή»

1. Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Αρμοδιότητα του Γενικού Δικαστηρίου να εκδικάσει ανταγωγή – Έρεισμα (Άρθρα 256 § 1 και 272 ΣΛΕΕ) (βλ. σκέψεις 41, 42)

2. Ένδικη διαδικασία – Άσκηση αγωγής ενώπιον του Γενικού Δικαστηρίου βάσει ρήτρας διαιτησίας – Καθορισμός του εφαρμοστέου στη σύμβαση δικαίου (Άρθρα 272 και 340 § 1 ΣΛΕΕ) (βλ. σκέψεις 52-54)

3. Προϋπολογισμός της Ευρωπαϊκής Ένωσης – Χρηματοδοτική συνδρομή της Ένωσης – Υποχρέωση του δικαιούχου να τηρεί τους όρους χορηγήσεως της συνδρομής – Διαδικασία κινηθείσα από την Επιτροπή για την επιστροφή των προκαταβληθέντων ποσών – Είσπραξη των απαιτήσεων της Ένωσης έναντι τρίτων – Έλλειψη ρητής πρόβλεψης στη νομοθετική ρύθμιση – Έλλειψη ρητής πρόβλεψης στη σύμβαση – Τήρηση εύλογης προθεσμίας – Κριτήρια εκτιμήσεως (Άρθρο 272 ΣΛΕΕ· κανονισμός 1605/2002 του Συμβουλίου· κανονισμός 2342/2002 της Επιτροπής) (βλ. σκέψεις 66-69, 72, 73, 76, 80)

4. Προϋπολογισμός της Ευρωπαϊκής Ένωσης – Χρηματοδοτική συνδρομή της Ένωσης – Υποχρέωση του δικαιούχου να τηρεί τους όρους χορηγήσεως της συνδρομής – Δικαιολόγηση των πραγματοποιθεισών δαπανών – Διαδικασία κινηθείσα από την Επιτροπή για την επιστροφή των προκαταβληθέντων ποσών – Κατανομή του βάρους της αποδείξεως (Άρθρο 272 ΣΛΕΕ· απόφαση 1982/2006 του Ευρωπαϊκού Κοινοβουλίου και του Συμβουλίου) (βλ. σκέψεις 121-125)

5. Προϋπολογισμός της Ευρωπαϊκής Ένωσης – Χρηματοδοτική συνδρομή της Ένωσης – Υποχρέωση του δικαιούχου να τηρεί τους όρους χορηγήσεως της συνδρομής – Χρηματοδότηση η οποία αφορά μόνο δαπάνες που όντως πραγματοποιήθηκαν – Δικαιολόγηση του υποστατού των δηλωθεισών δαπανών – Δεν υφίσταται – Μη επιλέξιμες δαπάνες (Άρθρο 317 ΣΛΕΕ) (βλ. σκέψεις 137, 162, 193, 197)

6. Ένδικη διαδικασία – Εισαγωγικό δικόγραφο – Τυπικά στοιχεία – Συνοπτική έκθεση των προβαλλόμενων ισχυρισμών – Ισχυρισμός μη στηριζόμενος σε συγκεκριμένα επιχειρήματα – Απαράδεκτο (Οργανισμός του Δικαστηρίου, άρθρα 21, εδ. 1, και 53, εδ. 1· Κανονισμός Διαδικασίας του Γενικού Δικαστηρίου, άρθρο 76, στοιχείο δʹ) (βλ. σκέψη 199)

7. Ένδικη διαδικασία – Αποδεικτικά μέσα – Πραγματογνωμοσύνη – Εξουσία εκτιμήσεως του Γενικού Δικαστηρίου (Κανονισμός Διαδικασίας του Γενικού Δικαστηρίου, άρθρα 88 και 91, στοιχείο εʹ) (βλ. σκέψη 234)

Αντικείμενο

Αφενός, αγωγή δυνάμει του άρθρου 272 ΣΛΕΕ με αίτημα να διαπιστωθεί ότι οι δαπάνες που δήλωσε η ενάγουσα στο πλαίσιο της υπ’ αριθ. 215952 σύμβασης επιχορήγησης για την εκτέλεση του έργου με τίτλο «A sophisticated multi-parametric system for the continuous-effective assessment and monitoring of motor status in parkinson’s disease and other neurodegenerative diseases», η οποία συνήφθη στο πλαίσιο του έβδομου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης (2007-2013), ήταν επιλέξιμες και ότι το αίτημα της Επιτροπής να επιστραφούν τα ποσά των 481835,56 και 29694,10 ευρώ, δυνάμει της εν λόγω σύμβασης επιχορήγησης, συνιστά παράβαση των συμβατικών της υποχρεώσεων, καθώς και, αφετέρου, ανταγωγή με αίτημα να υποχρεωθεί η ενάγουσα να καταβάλει εντόκως το ποσό των 481835,56 ευρώ.

Διατακτικό

Το Γενικό Δικαστήριο αποφασίζει:

1) Απορρίπτει την αγωγή.

2) Υποχρεώνει την Τάλαντον Ανώνυμη Εμπορική – Συμβουλευτική – Εκπαιδευτική Εταιρεία Διανομών, Παροχής Υπηρεσιών Μάρκετινγκ και Διοίκησης Επιχειρήσεων να επιστρέψει στην Ευρωπαϊκή Επιτροπή, ως μη επιλέξιμες δαπάνες, το ποσό των 481835,56 ευρώ, πλέον τόκων υπερημερίας υπολογιζόμενων με επιτόκιο 3,5 % από τις 26 Φεβρουαρίου 2018.

3) Υποχρεώνει την Τάλαντον Ανώνυμη Εμπορική – Συμβουλευτική – Εκπαιδευτική Εταιρεία Διανομών, Παροχής Υπηρεσιών Μάρκετινγκ και Διοίκησης Επιχειρήσεων να καταβάλει στην Επιτροπή, ως κατ’ αποκοπήν αποζημίωση, το ποσό των 29694,10 ευρώ, πλέον τόκων υπερημερίας υπολογιζόμενων με επιτόκιο 3,5 % από τις 26 Φεβρουαρίου 2018.